
PËR NJË SHTESË NË LIGJIN NR.7566, DATË 25.5.1992 “PËR ARMËT” NDRYSHUAR ME LIGJIN NR.7809, DATË 30.3.1994

Në mbështetje të nenit 16 të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave, 

KUVENDI POPULLOR
I REPUBLIKËS SË SHQIPËRISË

V E N D O S I:

Neni 1

Në ligjin nr.7566, datë 25.5.1992 “Për armët”, ndryshuar me ligjin nr.7809, datë 30.3.1994, në nenin 7 shtohet shkronja “e” me këtë përmbajtje:
“e) Punonjësit e policisë doganore, të policisë tatimore, si dhe inspektorët e Inspektoratit të Përgjithshëm Financiar në Ministrinë e Financave. Punonjësit që do të pajisen me armë zjarri dhe lloji i armatimit përcaktohen nga ministri i Financave, në bashkëpunim me ministrin e Brendshëm”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.1263, datë 30.10.1995 të Presidentit të Republikës së Shqipërisë, Sali Berisha


